Държавен вестник, бр. 70, 2011 г., стр. 89

БРОЙ  70	
Д Ъ Р Ж А В Е Н  В Е С Т Н И К 	
СТР.  89  
 – хладилниците (без амонячните) се унищо­
жават, като им се свалят изпарителите, компре­
сорите, хладилните машини и се пробиват от 
всички страни, след което се свалят ламарините 
и се предават за скрап, а свалените машини и 
детайли се зачисляват.
19.3. Вещево-хранителното имущество (ВХИ) 
се преглежда и негодното се унищожава, като:
 – казани, варели за олио, баки, тави, тигани, 
басани, гевгири, черпаци, чинии железни и купи 
се пробиват на дъното;
 – вилици, лъжици, ножове, сатъри, триони 
се изкривяват или режат;
 – пластмасови бидони, туби, подноси се 
пробиват на дъното;
 – дървени изделия – дъски, точилки и др. се 
унищожават чрез трошене;
 – текстилни покривки, престилки, салфетки 
и униформи на кухненския персонал се унищо­
жават чрез рязане на четири места;
 – гумени ботуши, ресни за врати, покривки 
от изкуствена материя, престилки и др. се уни­
щожават чрез рязане;
 – стъклени чаши, буркани, гарафи, порцела­
нови чаши, чинии, купи, салатиери, супници и 
др. се унищожават чрез трошене и се изхвърлят 
в контейнери за отпадъци;
 – метални отпадъци се сортират на железни, 
медни, алуминиеви, чугунени и неръждаеми 
отпадъци.
20. Вещево имущество и техника на вещевата 
служба:
20.1. Вещево имущество, текстилни, кожени 
и други материални средства: 
 – всички горни облекла (полушуби, ризи, 
куртки, манти и др.) се нарязват през яката на 
две парчета;
 – панталони и клинове се нарязват на две 
парчета през крачолите над колената;
 – чаршафи, калъфки, одеяла, платнища, пер­
дета, палатки, брезенти, мешки, сухарни торби 
и др. се нарязват на 2 – 3 парчета по дължина;
 – обувните артикули се нарязват през бом­
бетата;
 – манерки за вода, канчета за храна, каски, 
кошчета, кофи и др. се надупчват.
Получените памучни, вълнени и други отпа­
дъци се завеждат на отчет във формирование­
то, където могат да се използват за собствени 
битови, технически и други нужди. Негодните 
за използване отпадъци се събират и извозват 
съгласно разработената програма за управление 
на отпадъците в съответната структура в изпъл­
нение на МЗ № ОХ-648 от 26.09.2008 г.
20.2. Техника и съоръжения на вещевата 
служба:
 – разкомплектоване на възлите и агрегатите, 
като негодните детайли се натрошават, нарязват 
и надупчват, разпределят се по видове вторични 
суровини (желязо, чугун, цветни метали, не­
ръждаема стомана и др.) и се реализират като 
отпадъци;
 – годните за резервни части детайли се зачи­
сляват на работилницата (формированието) и се 
използват за ремонт и поддръжка на наличната 
в експлоатация техника.
21. Технически средства за ГСМ и специални 
течности:
 – автогоривозарядчици, автоцистерни, мас­
лозареждачи и водомаслозареждачи, цистерни за 
гориво се реализират като излишни, а хидравлич­
ни помпи, броячи (литромери), филтри и други 
възли и агрегати се разглобяват и натрошават; 
 – станции за преливане на ГСМ – хидравлич­
ни помпи и други възли и детайли, се разглобяват 
и натрошават;
 – подвижен парен котел – реализиране като 
излишни;
 – мотопомпи за преливане на гориво и 
масло МПГ, МПМ и ремарке – цистерни за го­
риво – разглобяване и натрошаване;
 – двигатели – УД1, 2СДБ и др. – натрошаване 
на цилиндровия блок; натрошаване на картера 
на двигателя; нарязване на ел.кабели;
 – ръчни помпи за горива и масла – разгло­
бяване и натрошаване;
 – подвижни ремонтни средства – електро­
агрегати и други възли и агрегати – нарязване, 
натрошаване;
 – резервоари метални хоризонтални с вмес­
тимост от 4 до 50 куб. м – поради образуване на 
взривоопасна концентрация на пари от съхраня­
ваното гориво в резервоарите същите не се режат 
и не се пробиват, а се реализират като излишни;
 – гумени, гумирани и брезентови изделия 
– нарязване;
 – лабораторни апарати и стъклария – на­
трошаване;
 – варели, туби, лейки и друго дребно обо­
рудване, използвано в складовете за ГСМ и го­
ривозарядните станции – нарязване, пробиване, 
смачкване;
 – горивно-смазочни материали и специални 
течности – сдаване на фирми, нефтопреработ­
вателни дружества, трансформиране в продукти 
с по-ниски качествени показатели, съгласно 
изискванията на Наредбата за  изискванията 
за третиране и транспортиране на отработени 
масла и отпадъчни нефтопродукти, приета с 
ПМС № 230 от 2005 г.;
 – тръбопроводи и оборудване към тях – раз­
глобяване и натрошаване;
 – раздавателни колонки за горива и мас­
ла – разглобяване и натрошаване.
22. Квартирно-експлоатационно имущество: 
 – топловъздушни агрегати, електрически 
радиатори, нафтови и топлоакумулиращи печки, 
отоплителни печки, бойлери, вентилатори и парни 
котли и др. се разкомплектоват, като негодните 
детайли се натрошават, нарязват и начупват, 
полученият скрап се сортира и реализира като 
излишен; годните детайли се зачисляват като 
резервни части със складова разписка форма 
ПФПСД 031 и се използват при извършване на 
ремонт на други съоръжения;
 – кофи за въглища, сандъци за отоплителни 
материали, поставки за печки, лопатки за въ­
глища, лейки за нафта, брави, катинари, легла, 
метални столове, часовници, релси за прозорци, 
походно и друго квартирно-експлоатационно 
имущество се бракуват, като се начупват и 
полученият скрап се реализира като излишен;